പി ആര് ശ്രീജേഷിന് രണ്ട് കോടി രൂപ പാരിതോഷികം പ്രഖ്യാപിച്ച് സര്ക്കാര് ജോലിയില് സ്ഥാനക്കയറ്റവും ടോക്യോ ഒളിമ്ബിക്സില് പുരുഷ വിഭാഗം ഹോക്കിയില് വെങ്കലം നേടിയ ടീമിലെ അംഗം പി ആര് ശ്രീജേഷിന് സംസ്ഥാന സര്ക്കാര് രണ്ട് കോടി രൂപ പാരിതോഷികം പ്രഖ്യാപിച്ചു. മന്ത്രിസഭാ യോഗത്തിന് ശേഷം കായികമന്ത്രി വി അബ്ദുല്റഹ്മാനാണ് ഇക്കാര്യം അറിയിച്ചത്. പാരിതോഷികത്തിന് പുറമെ വിദ്യാഭ്യാസ വകുപ്പിലെ ഡെപ്യൂട്ടി ഡയറക്ടര് സ്ഥാനത്ത് നിന്നും ശ്രീജേഷിന് ജോയന്റ് ഡയറക്ടറായി സ്ഥാനക്കയറ്റം നല്കാനും മന്ത്രിസഭാ യോഗം തീരുമാനിച്ചു. ഒളിമ്ബിക്സില് പങ്കെടുത്ത എല്ലാ മലയാളികള്ക്കും പ്രോത്സാഹന സമ്മാനമായി അഞ്ച് ലക്ഷം രൂപയും നല്കും.